CELEX: 32019R2178
Language: mt
Date: 2019-10-14 00:00:00
Title: Regolament Delegat tal-Kummissjoni (UE) 2019/2178 tal-14 ta’ Ottubru 2019 li jemenda r-Regolament (UE) 2016/1076 tal-Parlament Ewropew u tal-Kunsill sabiex jinkludi l-Unjoni ta’ Comoros fl-Anness I

20.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 330/2
               
            
         REGOLAMENT DELEGAT TAL-KUMMISSJONI (UE) 2019/2178
         tal-14 ta’ Ottubru 2019
         li jemenda r-Regolament (UE) 2016/1076 tal-Parlament Ewropew u tal-Kunsill sabiex jinkludi l-Unjoni ta’ Comoros fl-Anness I
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1076 tal-Parlament Ewropew u tal-Kunsill tat-8 ta’ Ġunju 2016 li japplika l-arranġamenti għal prodotti li joriġinaw f’ċerti stati li huma parti mill-Grupp ta’ Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta’ Sħubija Ekonomika (1), u b’mod partikolari l-Artikolu 2(2) tiegħu,
         Billi:
         
                     (1)
                  
                  
                     L-Anness I tar-Regolament (UE) 2016/1076 jelenka l-pajjiżi li għalihom japplikaw l-arranġamenti għall-aċċess għas-suq previsti minn dak ir-Regolament.
                  
               
                     (2)
                  
                  
                     Il-Ftehim Interim li jistabbilixxi l-qafas għal Ftehim ta’ Sħubija Ekonomika bejn l-Istati tal-Afrika tal-Lvant u tan-Nofsinhar, min-naħa, u l-Komunità Ewropea u l-Istati Membri tagħha, min-naħa l-oħra (“il-FSE interim”) (2) ġie applikat b’mod proviżorju mill-14 ta’ Mejju 2012 f’erbgħa (Madagascar, Mauritius, is-Seychelles u ż-Żimbabwe) mis-sitt Stati tar-reġjun tal-Afrika tal-Lvant u tan-Nofsinhar li ffirmaw u rratifikaw il-ftehim.
                  
               
                     (3)
                  
                  
                     Fis-7 ta’ Frar 2019, l-Unjoni ta’ Comoros iddepożitat l-istrument ta’ ratifika tal-FSE interim. Għalhekk, il-FSE interim japplika b’mod proviżorju bejn l-Unjoni u l-Unjoni ta’ Comoros minn dik id-data.
                  
               
                     (4)
                  
                  
                     Għaldaqstant, jenħtieġ li l-Unjoni ta’ Comoros tiġi inkluża fl-Anness I,
                  
               ADOTTAT DAN IR-REGOLAMENT:
         
            Artikolu 1
            Fl-Anness I tar-Regolament (UE) 2016/1076 jiddaħħal dan li ġej wara l-kliem “IR-REPUBBLIKA TAL-BOTSWANA”:
            
               “L-UNJONI TA’ COMOROS”
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
         
         
            Magħmul fi Brussell, l-14 ta’ Ottubru 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 185, 8.7.2016, p. 1.
         
            (2)  ĠU L 111, 24.4.2012, p. 2.